กฎกระทรวงการขออนุญาตจัดตั้งหอการค้า พ.ศ. 2568กฎกระทรวง การขออนุญาตจัดตั้งหอการค้า พ.ศ. ๒๕๖๘อาศัยอำนาจตามความในมาตรา ๕ วรรคหนึ่ง แห่งพระราชบัญญัติหอการค้า พ.ศ. ๒๕๐๙ ซึ่งแก้ไขเพิ่มเติมโดยพระราชบัญญัติหอการค้า (ฉบับที่ ๓) พ.ศ. ๒๕๖๔ และมาตรา ๙ แห่งพระราชบัญญัติหอการค้า พ.ศ. ๒๕๐๙ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปมาตรา 2 ข้อ ๒ ให้ยกเลิก (๑) กฎกระทรวงกำหนดหลักเกณฑ์และวิธีการในการขออนุญาตจัดตั้งหอการค้า พ.ศ. ๒๕๕๓ (๒) กฎกระทรวงกำหนดหลักเกณฑ์และวิธีการในการขออนุญาตจัดตั้งหอการค้า (ฉบับที่ ๒) พ.ศ. ๒๕๖๐มาตรา 3 ข้อ ๓ การยื่นคำขอ การแจ้ง การส่งข้อมูลหรือเอกสารหลักฐาน การติดต่อหรือการออกเอกสารหลักฐานใด ๆ รวมทั้งใบอนุญาตตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการ ณ ท้องที่ที่หอการค้าตั้งอยู่มาตรา 3 ดังต่อไปนี้ (๑) กรุงเทพมหานคร ให้ดำเนินการ ณ กรมพัฒนาธุรกิจการค้า (๒) จังหวัดอื่น ให้ดำเนินการ ณ สำนักงานพาณิชย์จังหวัด (๓) สถานที่อื่นตามที่อธิบดีกรมพัฒนาธุรกิจการค้าประกาศกำหนด โดยคำนึงถึงการอำนวยความสะดวกแก่ประชาชนเป็นสำคัญมาตรา 4 ข้อ ๔ คำขออนุญาต ใบอนุญาต และหนังสือรับรองความประพฤติ ให้เป็นไปตามแบบที่อธิบดีกรมพัฒนาธุรกิจการค้าประกาศกำหนดโดยประกาศในราชกิจจานุเบกษามาตรา 5 ข้อ ๕ ให้ผู้เริ่มก่อการจัดตั้งซึ่งเป็นบุคคลธรรมดาและเป็นผู้ประกอบวิสาหกิจ จำนวนไม่น้อยกว่าห้าคนที่ประสงค์จะขออนุญาตจัดตั้งหอการค้า ยื่นคำขออนุญาตต่อนายทะเบียน พร้อมด้วยข้อมูล เอกสาร และหลักฐาน ดังต่อไปนี้ (๑) เลขประจำตัวประชาชน (๒) เอกสารและหลักฐานการเป็นผู้ประกอบวิสาหกิจของผู้เริ่มก่อการจัดตั้งมาตรา 5 (๓) หนังสือรับรองความประพฤติของผู้เริ่มก่อการจัดตั้ง (๔) ข้อบังคับของหอการค้าที่ขออนุญาตจัดตั้ง (๕) เอกสารแสดงกรรมสิทธิ์หรือสิทธิครอบครองในสถานที่จัดตั้งหอการค้า พร้อมทั้งหนังสือแสดงความยินยอมของเจ้าของกรรมสิทธิ์หรือผู้มีสิทธิครอบครองในสถานที่แห่งนั้นด้วย (๖)มาตรา 5 แผนที่แสดงสถานที่และบริเวณที่จัดตั้งหอการค้า รวมทั้งรูปถ่ายสถานที่จัดตั้งหอการค้า (๗) ในกรณีที่มอบอำนาจให้ผู้อื่นดำเนินการแทน ให้แนบหนังสือมอบอำนาจให้ดำเนินการแทนที่ติดอากรแสตมป์แล้วมาตรา 5 พร้อมทั้งระบุเลขประจำตัวประชาชนของผู้มอบอำนาจและผู้รับมอบอำนาจหรือใบสำคัญประจำตัวคนต่างด้าวหรือหนังสือเดินทางในกรณีที่ผู้รับมอบอำนาจเป็นคนต่างด้าว (๘) คำยินยอมให้นายทะเบียนเข้าถึงข้อมูลตาม (๑) และ (๗) แล้วแต่กรณี เพื่อประโยชน์ในการตรวจสอบมาตรา 6 ข้อ ๖ ในกรณีที่ผู้เริ่มก่อการจัดตั้งเป็นคนต่างด้าว ให้ยื่นคำขออนุญาตต่อนายทะเบียน พร้อมด้วยข้อมูล เอกสาร และหลักฐานตามข้อ ๕ (๒) (๓) (๔) (๕) (๖) (๗) และ (๘) และเอกสารและหลักฐานดังต่อไปนี้เพิ่มเติมพร้อมทั้งคำยินยอมให้เข้าถึงข้อมูลดังกล่าวด้วย (๑) ใบสำคัญประจำตัวคนต่างด้าวหรือหนังสือเดินทาง (๒)มาตรา 6 ใบสำคัญถิ่นที่อยู่ในราชอาณาจักรหรือหลักฐานการได้รับอนุญาตให้เข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมือง (๓) ใบอนุญาตทำงานตามกฎหมายว่าด้วยการบริหารจัดการการทำงานของคนต่างด้าว ในกรณีที่ผู้เริ่มก่อการตามวรรคหนึ่งมอบอำนาจให้ผู้อื่นดำเนินการแทนมาตรา 6 ให้แนบหนังสือมอบอำนาจให้ดำเนินการแทนตามข้อ ๕ (๗) พร้อมทั้งสำเนาเอกสารของผู้มอบอำนาจตาม (๑) (๒) และ (๓)มาตรา 7 ข้อ ๗ หนังสือรับรองความประพฤติตามข้อ ๕ (๓) ต้องมีบุคคลใดบุคคลหนึ่งดังต่อไปนี้ลงนามรับรอง (๑) พนักงานฝ่ายปกครองหรือตำรวจชั้นผู้ใหญ่ตามประมวลกฎหมายวิธีพิจารณาความอาญา (๒) ข้าราชการพลเรือนประเภทบริหาร ประเภทอำนวยการ ประเภทวิชาการตั้งแต่ระดับปฏิบัติการซึ่งมีอายุงานตั้งแต่ห้าปีขึ้นไปมาตรา 7 หรือประเภททั่วไปตั้งแต่ระดับชำนาญงานขึ้นไป ในกรณีที่ไม่มีบุคคลตามวรรคหนึ่งรับรอง ให้นายทะเบียนเป็นผู้ตรวจสอบความประพฤติของผู้เริ่มก่อการจัดตั้ง โดยใช้วิธีการตรวจสอบหรือให้ผู้เริ่มก่อการจัดตั้งแสดงหลักฐานที่เชื่อถือได้ว่าผู้เริ่มก่อการจัดตั้งนั้นมีความประพฤติดีมาตรา 8 ข้อ ๘ การลงลายมือชื่ออิเล็กทรอนิกส์ในคำขออนุญาต ให้เป็นไปตามกฎหมายว่าด้วยธุรกรรมทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ให้ดำเนินการ ดังต่อไปนี้ (๑) ลงลายมือชื่อด้วยตนเองต่อหน้านายทะเบียนหรือพนักงานเจ้าหน้าที่ (๒)มาตรา 8 ในกรณีที่ไม่อาจลงลายมือชื่อต่อหน้านายทะเบียนหรือพนักงานเจ้าหน้าที่ได้ให้ผู้ขออนุญาตลงลายมือชื่อด้วยตนเองต่อหน้าบุคคลใดบุคคลหนึ่งดังต่อไปนี้ พร้อมทั้งแนบสำเนาบัตรประจำตัวสำหรับเจ้าหน้าที่ของรัฐของบุคคลดังกล่าวด้วย (ก) พนักงานฝ่ายปกครองหรือตำรวจชั้นผู้ใหญ่ตามประมวลกฎหมายวิธีพิจารณาความอาญา (ข)มาตรา 8 ข้าราชการพลเรือนประเภทบริหาร ประเภทอํานวยการ ประเภทวิชาการตั้งแต่ระดับปฏิบัติการซึ่งมีอายุงานตั้งแต่ห้าปีขึ้นไป หรือประเภททั่วไปตั้งแต่ระดับชํานาญงานขึ้นไปมาตรา 9 ข้อ ๙ เมื่อได้รับคำขออนุญาต ให้นายทะเบียนตรวจสอบคำขออนุญาต รวมทั้งข้อมูล เอกสาร และหลักฐานว่าถูกต้องและครบถ้วนหรือไม่ หากไม่ถูกต้องหรือขาดข้อมูล เอกสาร หรือหลักฐานใด ให้แจ้งผู้ขออนุญาตทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้น ให้แจ้งผู้ขออนุญาตแก้ไขเพิ่มเติมคำขออนุญาต หรือส่งข้อมูลมาตรา 9 เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องไว้ และแจ้งให้ผู้ขออนุญาตแก้ไขเพิ่มเติมคำขออนุญาต หรือจัดส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาสิบห้าวันนับแต่วันที่ได้รับแจ้งจากนายทะเบียนมาตรา 9 ในกรณีที่การยื่นคำขออนุญาตมิได้กระทำโดยวิธีการทางอิเล็กทรอนิกส์ ให้นายทะเบียนและผู้ขออนุญาตลงนามไว้ในบันทึกนั้นด้วย ในกรณีที่ผู้ขออนุญาตยื่นคำขออนุญาต รวมทั้งข้อมูล เอกสาร และหลักฐานถูกต้องและครบถ้วนแล้ว ให้นายทะเบียนออกหลักฐานการรับคำขอให้แก่ผู้ขออนุญาตมาตรา 9 ในกรณีที่ผู้ขออนุญาตไม่แก้ไขเพิ่มเติมคำขออนุญาต หรือไม่ส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่กำหนดตามวรรคหนึ่ง ให้ถือว่าผู้ขออนุญาตไม่ประสงค์จะดำเนินการต่อไป และให้นายทะเบียนจำหน่ายเรื่องออกจากสารบบมาตรา 10 ข้อ ๑๐ ในกรณีที่คำขออนุญาต รวมทั้งข้อมูล เอกสาร และหลักฐานถูกต้องและครบถ้วนแล้วให้นายทะเบียนพิจารณาคำขออนุญาตให้แล้วเสร็จภายในสิบห้าวันนับแต่วันที่ได้รับคำขออนุญาต ข้อมูล เอกสาร และหลักฐานที่ถูกต้องและครบถ้วน ในกรณีที่นายทะเบียนมีคำสั่งอนุญาตมาตรา 10 ให้แจ้งให้ผู้ขออนุญาตทราบภายในเจ็ดวันนับแต่วันที่มีคำสั่งอนุญาต และให้นายทะเบียนออกใบอนุญาตให้แก่ผู้ขออนุญาตพร้อมทั้งจดทะเบียนหอการค้าและจดทะเบียนข้อบังคับของหอการค้านั้นไปพร้อมกันมาตรา 10 โดยให้พนักงานเจ้าหน้าที่แจ้งการอนุญาตให้จัดตั้งหอการค้าไปยังสำนักงานกลางทะเบียนหอการค้าภายในสิบห้าวันเพื่อประกาศในราชกิจจานุเบกษา ในกรณีที่นายทะเบียนมีคำสั่งไม่อนุญาต ให้มีหนังสือแจ้งให้ผู้ขออนุญาตทราบภายในเจ็ดวันนับแต่วันที่มีคำสั่งไม่อนุญาต พร้อมทั้งเหตุผลและสิทธิอุทธรณ์มาตรา 11 ข้อ ๑๑ หอการค้าที่ได้รับใบอนุญาตให้จัดตั้งและจดทะเบียนเป็นหอการค้าไว้แล้วก่อนวันที่กฎกระทรวงนี้ใช้บังคับ ให้ถือว่าเป็นหอการค้าที่ได้รับใบอนุญาตตามกฎกระทรวงนี้มาตรา 12 ข้อ ๑๒ บรรดาคำขออนุญาตจัดตั้งหอการค้าที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณาของนายทะเบียน ให้ถือว่าเป็นคำขออนุญาตจัดตั้งหอการค้าตามกฎกระทรวงนี้โดยอนุโลมให้ไว้ ณ วันที่ ๒๗ สิงหาคม พ.ศ. ๒๕๖๘ จตุพร บุรุษพัฒน์ รัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหลักเกณฑ์และวิธีการในการขออนุญาตจัดตั้งหอการค้าให้สอดคล้องกับวิธีปฏิบัติราชการในปัจจุบันที่มุ่งเน้นการบริหารงานและการให้บริการภาครัฐผ่านระบบดิจิทัล และการปฏิบัติราชการทางอิเล็กทรอนิกส์เพื่ออำนวยความสะดวกและลดขั้นตอนที่ไม่จำเป็นในการขออนุญาตจัดตั้งหอการค้า รวมทั้งลดภาระค่าใช้จ่ายแก่ประชาชน จึงจำเป็นต้องออกกฎกระทรวงนี้